钦定古今图书集成/明伦汇编/氏族典/第152卷 > 袁客师
## 钦定古今图书集成/明伦汇编/氏族典/第152卷 > 袁客师

按《唐书袁天纲传》：天纲子客师，亦传其术，为廪牺令。
高宗置一鼠于奁，令术家射，皆曰“鼠。”客师独曰：“虽实
鼠，然入则一，出则四。”发之，鼠生三子。尝渡江叩舟而
还，左右请故，曰：“舟中人鼻下气皆墨，不可以济。”俄有
一男子，跛而负，直就舟，客师曰：“贵人在，吾可以济。”江
中风忽起，几覆而免。跛男子乃娄师德也。